Akrokorinf. Akrokorinf ( — „Yuqori Korinf“ yoki „qadimgi Korinf akropoli“) — Gretsiyaning qadimgi Korinf shahrida joylashgan monolit tosh. George Forrestning fikriga koʻra, „Bu Yunonistonning eng zoʻr taassurot qoldiruvchi akropoli“. Xavfsiz suv taʼminoti bilan taʼminlangan Akrokorinf qal’asi bir necha bor Gretsiyaning janubida oxirgi mudofaa chizigʻi sifatida foydalanilgan, chunki u Korinf boʻyniga qaragan boʻlib, dushmanlarni Peloponnes yarim oroliga quruqlik orqali kirishiga toʻsqinlik qilgan. Tarixi. Shaharning qadimiy akropoli oʻzining geomorfologiyasi tufayli osonlik bilan himoyalanadigan joy hisoblangan; u Vizantiya imperiyasi davrida yanada mustahkamlangan, Hellas keyinchalik Peloponnes "femlarining" himoya markaziga aylangan. Qal’a Salibchilarga qarshi uch yil davomida Leo Sgouros boshchiligida himoyalangan. Keyingi davrlarda Akrokorinf Franklar Achaea knyazligi, Venetsiyaliklar va Usmonli turklarining qal’asiga aylangan. Tepalikning sunʼiy himoyasini uchta mudofaa devorlari tashkil etadi. Akrokorinfdagi eng baland choʻqqida Afrodita ibodatxonasi joylashgan. Ibodatxona keyinchalik cherkovga, u esa oʻz navbatida masjidga aylantirilgan.